VIIKONLOPPULEIRI VANKIEN VANHEMMILLE

Kriminaalihuollon tukisäätiön Lapsi- ja läheistyö (ent. Ehjä perhe -toiminta) järjestää vankien vanhemmille suunnatun viikonloppuleirin Susiniemen leirikeskuksessa Otavassa 8.-10.10.2021 osoitteessa Susiniementie 50, 50670 Otava.

Leirillä on luvassa tukea, toimintaa ja mukavaa yhdessä oloa. Leirin ohjelma koostuu ohjatuista ryhmistä, yhdessäolosta, ulkoilusta ja hyvästä ruuasta. Leirillä tärkeässä roolissa on myös vertaistuen saamisen ja antamisen mahdollisuus.

Leirillä majoitus ja ruokailut (aamiainen, lounas, päiväkahvi, päivällinen ja iltapala) ovat maksuttomia. Leiriläiset majoittuvat omissa huoneissaan, joissa on oma wc ja suihku sekä petivaatteet ja pyyheliinat. Leirillä on myös mahdollisuus päästä saunaan.

Leiri toteutetaan sen hetkisen koronapandemiatilanteen vaatimin järjestelyin. Mikäli pandemiatilanne pahenisi ja leiriä ei voitaisi rajoitusten vuoksi toteuttaa, sen peruuttamisesta ilmoitetaan osallistujille henkilökohtaisesti.

Leirin ohjaajina toimivat säätiön lapsi- ja läheistyön työntekijät Anastasia Lapintie ja Viivi Ruohonen